cyanic-selkie/wikianc huggingface dataset:
Munsalan radikalismi
Aatteellinen tausta
Munsalan radikalismiin liittyi voimakasta pasifismia, raittiusaatetta ja kansankasvatuksen merkityksen korostamista, sekä erityisesti Pohjanmaan oloihin poikkeuksellisen voimakkaita vasemmistolaisia näkemyksiä. Sen juuret olivat uskonnollisissa herätysliikkeissä, kuten pietismissä ja vapaissa suunnissa (erityisesti baptismissa), jotka levisivät alueella 1800-luvulla.
Saul Zaentz
Saul Zaentz (28. helmikuuta 1921 Passaic, New Jersey – 3. tammikuuta 2014 San Francisco) oli yhdysvaltalainen elokuva- ja musiikkituottaja. Zaentz kuoli sairastettuaan viimeiset vuotensa Alzheimerin tautia.
Aurinkolasit
Aurinkolasien lajit
Aurinkolasit voivat olla myös polaroidut, jolloin heijastumat esimerkiksi veden pinnasta poistuvat. Polaroidut eli polarisoidut linssit päästävät vain osan säteistä lävitseen, joko pystysuuntaiset tai vaakasuuntaiset. Polarisoinnin voi todeta asettamalla kaksi polarisoitua linssiä päällekkäin, toisen pohjois-etelä-suuntaan ja toisen itä-länsi-suuntaan. Nyt kaksi päällekkäistä linssiä eliminoi kaikki säteet, jolloin läpi ei pysty näkemään. Polarisoituja linssejä käyttävät etenkin kalastajat, sillä niiden avulla veden alle näkeminen on paljon helpompaa. Niitä suositellaan myös muille vesillä liikkuville ja keväthangilla ulkoileville.
Ensimmäinen mantereen ylittävä rautatie
Vaihtoehtoiset linjaukset ja päätepisteet
Esillä oli pääasiassa kolme vaihtoehtoista reittiä:
Kirjoja
Kristiana Gregoryn kirja The Great Railroad Race on muodoltaan kuvitteellisen Libby Westin päiväkirja. Siinä kuvataan radan rakentamisen loppuvaiheen tapahtumia ja sitä innostusta, jonka se tuolloin sai aikaan.
Twin Peaks: The Return
Tausta
1990-luvun sarjaan ja kuvitteellisen Twin Peaksin kaupungin historiaan perustuva Mark Frostin kirjoittama kirja Twin Peaks – salattu historia julkaistiin 18. lokakuuta 2016.
Teoderik Suuri
Teoderik lähtee Itä-Rooman hoviin
Attilan kuoleman jälkeen ostrogootit asuivat Pannoniassa tehden sieltä usein hävitysretkiä Itä-Rooman keisarikunnan alueelle. Viimein tehtiin sopimus keisarin kanssa ja sen vahvistukseksi lähetti Theodemir, yksi kolmesta itägoottilaisia silloin hallitsevasta veljeksestä, poikansa Teoderikin Konstantinopoliin panttivangiksi. Tiedonhaluinen nuorukainen oppi siellä tuntemaan kreikkalaista taidetta ja valtiolaitoksia sekä hankki itselleen sivistystä. Palattuaan hän kohosi ostrogoottien kuninkaaksi.
Immortal
Yhtyeen henkiin herättäminen 2006–2015
Keväällä 2006 laulaja Abbath kuitenkin ilmoitti haastattelussa haluavansa herättää Immortalin henkiin vielä kerran ja tehdä selväksi että Abbathin yhtye nimeltä I on eri asia kuin Immortal. Hän kertoo vielä, että yhtye on saanut seuraavat 7 kappaletta valmiiksi ja että he tekevät uuden levyn. Abbath ilmoittaa haastattelussa myös puhuneensa Horghin kanssa Immortalin paluusta. Horghilla tosin on talo rakenteilla Norjassa ja toinen projekti nimeltä Hypocrisy, mikä ei kuitenkaan tarkoita etteikö Horgh voisi alkaa soittaa uudelleen Immortalissa.
Diskografia
Splitit
Medinan islamilainen yliopisto
Noin 15 prosenttia yliopiston noin 3 000 opiskelijasta on kansainvälisiä opiskelijoita eri puolilta maailmaa. Yliopistossa voi opiskella esimerkiksi islamiin liittyviä aineita ja arabian kieltä. Yliopistossa annetaan alemman yliopistotutkintotason opetusta.
Väinämöinen (täsmennyssivu)
Väinämöinen ja Wäinämöinen tarkoittavat muun muassa seuraavia:
Carterton
Carterton esittäytyy narsissikaupunkina ja siellä järjestetään vuosittain narsissijuhlia. Cartertonissa väitetään olevan maailman ensimmäinen transsukupuolinen pormestari Georgina Beyer. Menestynyt golfinpelaaja Sir Bob Charles on syntynyt Cartertonissa.
Ecuadorinvarpuspöllö
Sen luontainen elinpiiri on subtrooppinen ja trooppinen kostea vuoristometsä 1 400–2 000 metrin korkeudessa. Sen uhkana on elinalueiden hävittäminen.
Nicolas Grunitzky
Nicolas Grunitzky kokosi laajan hallituksen rauhoittaakseen eri poliittisia osapuolia, mutta hänet syrjäytti 1967 verettömässä vallankaappauksessa Gnassingbé Eyadéma.
Hotel Pera Palas
Historia
thumb|right|250px|Hotel Pera Palace edestä
Omistus
Vuonna 1915 kreikkalaissyntyinen liikemies Petros Bodosaki vieraili hotellissa ja osti sen. Hotellin johtajaksi tuli hänen poikansa Hadji Thoma Anastasiadis vuonna 1919. Veropetoksien takia valtio otti hotellin haltuunsa vuonna 1923, ja se aloitti jälleen toimintansa. Vuonna 1923 Misbah Muhayyes sai Mustafa Kemal Atatürkilta luvan johtaa hotellia.
Daniel Martin
Daniel "Dan" Martin (s. 20. elokuuta 1986 Birmingham, Yhdistynyt kuningaskunta) on englantilaissyntyinen maantiepyöräilijä, joka on edustanut Irlantia vuoden 2006 alusta. Hän on Stephen Rochen sisarenpoika ja Nicolas Rochen serkku ja hänen isänsä Neil Martin on entinen brittiläinen ammattipyöräilijä.
Martin voitti 2013 Katalonian ympäriajon 17 sekunnin erolla Joaquim Rodrígueziin. Hän voitti samana keväänä myös Liège–Bastogne–Liège-klassikon karattuaan irtiottoa yrittäneeltä Joaquim Rodríguezilta noin 400 metriä ennen maalia. Ranskan ympäriajossa 2013 hän voitti Pyreneillä ajetun yhdeksännen etapin kukistettuan loppukirissä irtiottokumppaninsa Jakob Fuglsangin. Vuonna 2014 hän kaatui Liège–Bastogne–Liègen viimeisessä kaarteessa ollessaan kakkossijalla. Myöhemmin samana vuonna hän voitti Lombardian ympäriajon iskettyään irti kärkiryhmästä viimeisellä kilometrillä. Vuonna 2017 hän sijoittui Alejandro Valverden jälkeen toiseksi sekä La Flèche Wallonnessa että Liège–Bastogne–Liègessä. Hän voitti kuudennen etapin Ranskan ympäriajossa 2018 ja kolmannen etapin Espanjan ympäriajossa 2020. .
Stefanos (piispa)
Stefanos (alun perin Christakis Charalambides, s. 29. huhtikuuta 1940 Bukavu, Belgian Kongo) on Tallinnan jo koko Viron metropoliitta ja Viron apostolisen ortodoksisen kirkon päämies.
Damn Seagulls
Erään lyhytikäiseksi jääneen sivuprojektin myötävaikutuksesta bändi palasi treenikämpälle, ja kymmenen vuoden tauon jälkeen rumpujakkaralle istui Lokkien alkuperäisrumpali Matti Koivisto. Uusi kipinä oli syttynyt, ja nopeassa ajassa syntyi lähes 100 biisiaihiota. Kauan valmisteltu paluualbumi julkaistiin keväällä 2014.
Damn Seagullsin musiikkia on kuultu myös muun muassa Subtv:n mainoksissa sekä The Duudsonit -televisiosarjassa ja -elokuvassa.
Slovenian historia
Antiikki ja Rooman imperiumi
Länsigootit ryöstivät Poetovion vuonna 379. Nykyisen Vipavajoen lähellä käytiin vuonna 394 Frigiduksen taistelu Itä-Rooman keisarin Theodosius I:n ja Länsi-Rooman usurpaattorin Eugeniuksen välillä.
Pyhä saksalais-roomalainen keisarikunta
thumb|[[Otto I Suuri|Otto I Suuren patsas Saksan Magdeburgissa.]]
Habsburgit saivat kilpailijan sloveenien alueesta 1400-luvun alussa, kun Celjen kreivit kasvattivat valtaansa alueella. Celjen kreivisuku käytti viisaasti ulkomaansuhteita ja liittoutui muun muassa Sigismund Luxemburgilaisen kanssa. Vuonna 1418 Celjet perivät alueita Kärntenista ja Krainista. Vuonna 1423 Habsburgit joutuivat luopumaan feodaalivallastaan kreivisuvun alueella, ja vuonna 1436 keisari Sigismund nosti Celjet keisarillisten ruhtinassukujen joukkoon, jolloin Celjen kreivien alueista tuli ruhtinaskuntia. Celjen suku sammui 1456, kun kreivi Ulrich II murhattiin Belgradissa. Lyhyen sodan jälkeen Habsburgit ottivat itselleen Celjen suvun omaisuuden.
Vastauskonpuhdistuksen merkitys
Vuonna 1701 ryhmä ljubljanalaisia oppineita perusti Italian esimerkkiä mukailleen Academia Operosorum Labacensiumin. Yhdistys toimi 25 vuotta ja toimi kaikilla edustamillaan tieteenaloilla.
Vuodesta 1717 Pyhän saksalais-roomalaisen keisarikunnan hajoamiseen
Myös rakennustoiminta kiihtyi alueella vuosituhannen alussa. Ljubljanaan rakennettiin muun muassa kolme barokkikirkkoa, tuomiokirkko, Ristin kirkko ja Ursulan ritarikunnan kirkko. Tuomiokirkon arkkitehti oli tunnettu italialainen Andrea Pozzo.
Keisari Frans I:n puoliso keisarinna Maria Teresia aloitti vuonna 1747 valtionhallinnon uudistukset. Maria Teresia muun muassa poisti kruununmaiden väliset tullirajat ja paransi liikenneyhteyksiä, mikä aiheutti manufaktuuriteollisuuden laajentumisen alueella. Maatalous kehittyi, ja muun muassa perunan, maissin ja apilan viljely aloitettiin. Karjaa pidettiin navetoissa, mikä mahdollisti peltomaiden lannoittamisen, jolloin voitiin siirtyä pois kolmivuoroviljelystä. Maaorjatilat lopetettiin ja ne korvattiin perintötiloilla.
Napoleonin sodista vuoden 1848 vallankumoukseen
Slovenia kehittyi hurjaa vauhtia ennen maaliskuun 1848 vallankumouksia. Perustettiin suuri sokeritehdas Ljubljanaan, useita kehräämöjä ja kutomoita, tehtaita Tristeen ja Koperiin, pankki- ja kauppayrityksiä sekä rakennettiin rautatie Wienistä Triesteen. Näiden lisäksi myös paikallistieverkostoa paranneltiin.
Sloveenien, kroaattien ja serbien valtion ja Serbian kuningaskunnan yhdistyminen
Zagredin kansallisneuvosto järjesti marraskuussa 1918 istunnon valtion liittymisesta Serbian kuningaskuntaan. Serbia vaati välitöntä ja ehdotonta liittymistä. Serbien mielestä olosuhteet olivat oikeat Suur-Serbian luomiselle ja se halusi liittää kuningaskuntaan kaikki serbien asuttamat alueet. Alun perin Slovenia ei ollut osana liittymissuunnitelmaan, vaan se tuli mukaan liityttyään Sloveenien, kroaattien ja serbien valtioon. Liittymisen puolella olivat kroaatit, Bosnian serbit, dalmatialaiset ja tietyt puolueet kuten kroatialais-serbialainen koalatio sekä Slovenian liberaalinen puolue. Ehdotonta liittymistä vastustivat Slovenian kansanpuolue, Slovenian sosialistinen nuoriso ja Kroatian talonpoikaispuolue.
Svetozar Pribićevićin johtama Zagrebin kansallisneuvosto kokoontui 23. marraskuuta 1918. Istunnossa enemmistönä oli liittoumista kannattavat. Vastustajat olisi voineet vedota Geneven sopimukseen, joka olisi taannut tasavertaisen aseman yhdistymisen osapuolille. Serbia oli kuitenkin hylännyt yksipuolisesti sopimuksen vain viikko allekirjoittamisensa jälkeen. Kroatian talonpoikaispuoleen johtaja Stjepan Radić puhui kiihkeästi liittämistä vastaan, mutta jäi ilman tarvittavaa tukea Slovenian kansanpuolueelta ja Kroatian oikeuspuolueelta. Lopulta kansallisneuvosto taipui liittymisen puolelle ja lähetti 28-henkisen valtuuskunnan neuvottelemaan liittymisen ehdoista Belgradiin. Valtuuskunnan oli huolehdittava, että sopimuksessa huolehdittaisiin hallinnon desentralisoinnista, jotta serbit eivät nousisi ylivaltaan perustuslaista päätättäessä. Valtuuskunta kuitenkin pyysi välitöntä ja ehdotonta liittymistä kuningaskuntaan 1. joulukuuta 1918.
Vastarintaliike ja poliittinen toiminta
Vanha poliittinen johto aloitti lehdistössä aggressiivisen propaganda vapausrintamaa vastaan. Se kuvasi vapausrintaman aseellisia taisteluita ”seikkailuksi, joka vain ärsyttää miehittäjää ja tuottaa tarpeettomia uhreja”. Vapausrintamaa kritisoitiin siitä, että sen kommunistien vaikutuksen alla ja aikeissa aloittaa vallankumouksen. Vapausrintama vastaavasti korosti ohjelmassaa, ettei sen tarkoituksena ole aloittaa vallankumousta vaan taistella miehittäjää vastaan. Vapausrintaman mukaan kaikki poliittiset ja yhteiskunnalliset ongelmat ratkaistaan demokraattisesti sodan jälkeen.
Partisaanien taistelut
Tammikuussa 1943 Saksan armeijan 2 000 sotilaan vahvuinen yksikkö tuhosi Pohorjessa koko Pohorjen pataljoonan, jonka vahvuus oli 69 taistelijaa. Maaliskuun lopulla Cankar- ja Gubec-prikaatit tuhosivat italialaisen Macerata-divisioonan pataljoonan Jelenov Žlebin läheisyydessä.
Sloveenialueet yhdistettiin melkein kokonaan ja luotiin Slovenian tasavalta, joka liitettiin osaksi Jugoslavian liittovaltiota. Josip Broz Tito nousi liittovaltion presidentiksi. Huolimatta lupauksista kunnioittaa Slovenian itsenäisyyttä, liitettiin Slovenian partisaaniarmeija Jugoslavian armeijaan toukokuussa 1945. Armeijan Slovenian pääesikunta lakkautettiin ja näin vietiin sloveeneilta tärkeä kansallisen itsemääräämisoikeuden symboli.
Nero (vuoden 1922 elokuva)
Tuotanto ja vastaanotto
J. Gordon Edwardsin Foxille ohjaama Nero päätettiin tehdä Italiassa, jossa tuotantokustannukset arvioitiin paljon pienemmiksi kuin Yhdysvalloissa. Se on kuvattu Rooman lähellä Nova-Filmin studiolla, Italian Alpeilla, Vesuviuksen juurella ja Tivolin Villa d’Estessä. Circus Maximukseksi lavastetulla Rooman stadionilla järjestettiin suuret kilpa-ajot sekä loppukohtaus, johon oli hankittu Hampurin eläintarhasta kolmekymmentä leijonaa. Elokuvan pääosia esittivät italialaiset ja ranskalaiset näyttelijät. Sen tekemiseen osallistui kertoman mukaan 65 000 avustajaa.
U.S. Gold
U.S. Gold oli brittiläinen tietokone- ja videopelejä kehittävä ja julkaiseva pelitalo. Yhtiö toimi aina 1980-luvun alusta 1990-luvun puoleenväliin, tuottaen lukuisia pelejä 8-bittisille, 16-bittisille ja 32-bittisille alustoille.
Micah Kogo
Micah Kipkemboi Kogo (s. 30. kesäkuuta 1986) on kenialainen kestävyysjuoksija.
Kogo on 10 000 metrin juoksun maailmantilastossa kuudennella tilalla.
Englannin Valioliigan kausi 2014–2015
Sarjataulukko
Sijoituksen määrittäminen: 1) Pisteet; 2) Maaliero; 3) Tehdyt maalit.
Panu (henkiolento)
Panu merkitsee tulta ja on kalevalaisessa runoudessa tulen henki, auringon poika. Panuun on voitu vedota loitsuissa, kun ollaan tekemisissä tulen kanssa.
Veli Lehto
Turun Tähtituotanto Oy on julkaissut Veli Lehdon koko äänilevytuotannon.
Kolmas orjasota
Kolmas orjasota oli vuosina 73–71 eaa. roomalaisia vastaan käyty orjakapina. Se oli viimeinen sarjassa epäonnistuneita orjakapinoita Rooman tasavallan aikana. Kolmas orjasota oli näistä vakavin ja ainoa, joka suoranaisesti uhkasi Roomaa.
Kasurila
Asuminen
Asutus Kasurilassa on levittäytynyt hajanaisesti laajalle alueelle. Asutusta on mäen juurella kuin myös päällä. Mäen päällä olevaa asuinaluetta suunniteltiin alun perin loma-asuntoalueeksi, jota alettiin rakentaa vuonna 1996, mutta nykyään suurin osa mökeistä on omistusasuntoja. Alueella on edelleen tuolloin valettuja loma-asuntojen pohjia. Kukkurin päälle, Kukkurintien päässä olevan levikkeen päähän (Kasurilan hiihtokeskuksen metsäreitille ja hiihtoladulle johtava tienpätkä) oli 1980-luvulla tarkoitus rakentaa hotelli, jonka takia kyseiseen paikkaan on rakennettu vesijohdot. Sekä rakentamattomiin asuntoihin (pelkät pohjat) että hotellin rakentamattomuuteen johtivat ilmeisesti äkilliset taloudelliset vaikeudet, jotka rakennuttajia kohtasivat.
KV30
Haudan kunto on hyvä, mutta sen louhinta on suoritettu huonosti. Sen etuosa on edelleen täynnä kiviromua. Haudasta on löytynyt pääasiassa astioita.
Loimijoen valuma-alueen lasketut järvet
Seuraavassa on luettelonomaisesti esitelty tunnettuja tapauksia Loimijoen valuma-alueen lasketuista tai kuivatetuista järvistä. Kaikki järvenlaskut eivät sisälly tähän esittelyyn, mutta useimmat niistä merkittävimmistä järvenlaskuista, jotka voidaan lähteiden perusteella vahvistaa. Yleensä ottaen järviin on kajottu harvemmin kuin soihin, joiden raivaamisesta ovat syntyneet suurin osa seudun pelloista. Näillä molemmilla toimilla on ollut suuri vaikutus Loimijoen valuma-alueen maisemaan, ekologiaan ja sen vesistöjen toimintaan. Esittely alkaa Loimijoen suistosta ja seuraa jokivartta myöten yläjuoksun suuntaan. Pohjatietoina ovat Kansalaisen karttapaikka ja Oiva-tietokanta, joka on Ympäristöhallinnon eri hallintokuntien yhteispalvelu. Tässä on käytetty lähteinä myös vanhoja karttoja, joissa järven nimi voi olla eri kuin nykyään. Nämä nimet on esitetty lainausmerkeissä. Kuivatettujen järvien nimien vieressä on viite paikan koordinaatteihin. Linkkiä seuraamalla voi paikallistaa kuivatetun järven sijainnin esimerkiksi Karttapaikan palvelusta.
LAZ
thumb|LAZ logo LAZ (, Lvivsky avtomobilny zavod) on ukrainalainen automerkki. LAZ tekee ennen kaikkea raskasta kalustoa, linja-autoja ja kuorma-autoja.
Valiokunta
Valiokunta on parlamentin toimielin, joka käsittelee omaan erityisalueeseensa kuuluvat lakiesitykset. Suomessa eduskunnan valiokunnat voivat käsitellä lisäksi esimerkiksi valtioneuvoston selontekoja ja eri toimielinten kertomuksia.
Valiokunnat ja niiden jäsenet
Varsinaisia erityisvaliokuntia yksittäistä asiaa varten ei ole perustettu vuosikymmeniin. Viimeisin tällainen oli vuonna 1968 perustettu alkoholivaliokunta.
Asioiden käsittely valiokunnissa
Eduskunnan täysistunto lähettää lakiesitykset valiokuntaan lähetekeskustelussa. Valiokunta kuulee asiantuntijoita ja keskustelee esityksestä ja laatii siitä mietinnön, jossa valiokunta suosittaa täysistunnolle esityksen hyväksymistä sellaisenaan tai osittain tai kokonaan muutettuna tai esityksen hylkäämistä kokonaan. Mietinnön kirjoittava valiokunta voi pyytää lausuntoja muilta valiokunnilta, joiden erityisalueeseen esitys liittyy.
Asioiden valiokuntakäsittely kestää normaalisti yhdestä kolmeen kuukautta, joskus jopa vuosia. Toisaalta kiireelliset asiat voivat edetä hyvinkin nopeasti. Jos asian, esimerkiksi lakiesityksen, käsittely on kesken vaalikauden päättyessä, se raukeaa.
Yhdysvaltain kongressin valiokunnat
Pysyvät valiokunnat voivat asettaa itselleen alivaliokuntia, joita suomalaisessa käytännössä nimitettäisiin komiteoiksi. Parlamentaarista valvontaa varten valiokunnat voivat asettaa ns. tutkimusvaliokuntia (esimerkiksi 9/11-komissio).
Iso Katavalammi
Kansallispuisto
Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, mutta mikään niistä ei poikkea järvellä.
Tully Marshall
Ura
Tully Marshall syntyi Kalifornian Nevada Cityssä 13. huhtikuuta vuonna 1864 ja aloitti näyttelemisen teatterissa 19-vuotiaana San Franciscossa vuonna 1883, missä hän myös opiskeli Santa Claran yliopistossa. Hän muutti New Yorkiin vuonna 1887, jolloin hän alkoi näytellä Broadwaylla. Vuodet 1909–1910 hän näytteli Clyde Fitchin draamanäytelmässä The City, jonka kautta hänestä tuli ensimmäinen näyttelijä, joka sanoi ”goddamn” Broadway-näyttämöllä. Broadwaylla hänellä oli oma The Tully Marshall Company -teatteriyhtiö, joka tuotti muun muassa hänen The Builders -näytelmänsä vuonna 1907.
Vuonna 1914 Marshall teki Hollywoodissa ensiesiintymisensä elokuvissa. Hän teki sekä pää- että sivuosia moniin elokuviin. Vuonna 1916 hän sai suuren roolin D. W. Griffithin ohjaamaan spektaakkelielokuvaan Suvaitsemattomuus. 1910-luvulla hän näytteli sen ajan suosituimpien tähtien, Norma Talmadgen, Douglas Fairbanksin, Wallace Beeryn ja Mary Pickfordin, elokuvissa. 1920-luvulla hän näytteli muun muassa elokuvissa Notre Damen kellonsoittaja (1923), Hän joka saa korvapuustit (1924), Iloinen leski (1925), Pyörremyrsky (1926) ja Keskiyöllä (1927).
Ennen kuolemaansa 1940-luvulla Marshall ehti näytellä neljässä merkittävässä elokuvassa: Marx-veljesten Päivä lännessä (1940), Kersantti York (1941), Jään tänne yöksi (1941) ja Vainottu (1942). Tällöin hänen vastanäyttelijöinään olivat Barbara Stanwyck, Gary Cooper ja Veronica Lake. Kersantti Yorkin ja Jään tänne yöksi ohjasi Howard Hawks. Hänen viimeiseksi elokuvakseen jäi sotadraama Hitler’s Madman, joka sai ensi-iltansa kolme kuukautta hänen kuolemansa jälkeen. Elokuvauransa aikana hän näytteli 195:ssä elokuvassa, ja koko hänen näyttelijänuransa kesti 60 vuotta.
Cortex Command
Cortex Command on Data Realms LLC:n kehittämä kaksiulotteinen toimintapeli. Peli on sivusta kuvattu ja siinä on Worms-pelien tyylinen täysin tuhoutuva maasto.
Padania
Historia
Nimi Padania tuli käyttöön 1960-luvulla, kun sitä alettiin käyttää Gallia Cisalpinan alueesta eli Pohjois-Italiasta. Jo noihin aikoihin Pohjois-Italiassa ilmeni kasvavaa tyytymättömyyttä Italian valtion toimintaa, erityisesti keskusvaltaa ja korruptiota, kohtaan. Pohjoisessa pidettiin myös vääränä, että se joutui rikkaana ja teollisesti kehittyneenä alueena tukemaan köyhää ja kehittymätöntä Etelä-Italiaa. Erilaisen suhtautumisen valtionhallintoon sanotaan erottavan Italian pohjoista ja etelää, siten että pohjoisessa suosittaisiin enemmän alueellista itsehallintoa. Pohjoisen liiton mukaan tämä on tärkeä ero, ja se lukee omaan näkemykseensä Padaniasta usein kaikki ne Italian alueet, joissa näin ajatellaan. Tähän Pohjoisen liiton Padaniaan kuuluu perinteisen kielitieteellisen määritelmän kahdeksan pohjoisimman alueen lisäksi myös kolme eteläisempää aluetta, Toscana, Marche ja Umbria. Näin määritellen Padaniaan kuuluisi noin puolet Italiasta.
Oulun historia
1800-luku
Katuvaloja varten saatiin sähköä vuodesta 1889 alkaen kaupungin omistamalla höyrykoneella, joka sijaitsi Kiikelinsaarella. Jo tätä ennen oli Åströmin tehtaita ja Seurahuonetta valaistu niiden omilla sähkölaitoksilla. Oulun kaupungin sähkölaitos oli valmistuttuaan neljänneksi vanhin alan yritys Euroopassa. Puuteollisuusyhtiö Ab Uleå Oy aloitti toimintansa vuonna 1912.
Voimaliiton Oulun osasto
Voimaliitto perustettiin ajamaan itsenäisyyttä tarvittaessa asevoimin. Oulun osasto perustettiin joulukuussa 1905. Nimellisesti toiminta oli urheilutoimintaa, peitejärjestönä oli Oulun Yleinen Urheiluseura. Aseita Voimaliitto sai aselaiva SS John Graftonin lastista, yhteensä vajaat parisataa kivääriä ja viitisenkymmentä revolveria. Voimaliitto järjesti aseharjoituksia ja urheilukilpailuja. Järjestö oli koossa ainakin kesään 1906.
1906–1917: Sortokausi ja jääkäriliike Oulussa
Oulussa jääkäriliikkeen aktivisteja löytyi sekä oikeiston että työväestön piiristä. Värväreinä ja etappimiehinä toimivat muun muassa myöhempi kalterijääkäri Esko Riekki, sekä Oiva Rustanius ja Erkki Merikallio, molemmat myöhemmin itsekin jääkäreitä. Lisäksi mukana oli kauppiaita ja muuta porvaristoa, mutta myös paikallisen työväenliikkeen keskushahmoja: vaatturi Jaakko Kemppainen, sekä lehtimiehet Yrjö Mäkelin ja Hannes Uksila. Kaikki olivat työväenliikkeen aktiiveja: Kemppainen entinen monivuotinen työväenyhdistyksen puheenjohtaja, Uksila nuoriso-osaston toimihenkilö ja Mäkelin kansanedustaja.
Venäläinen hallinto ei katsonut toimettomana jääkäreiden laitonta kokoamista. Oulun läänin kuvernööriksi asetettiin vuonna 1915 tiukka ja tarmokas venäläismielinen eversti, Axel Fabian af Enehjelm. Santarmivoimia lisättiin ja rajavalvontaan oli käytössä 2000 miehen rajavartiosta. Tästä huolimatta jääkäriliikkeen etappitoiminta jatkui.
Jatkosota ja saksalaisjoukot
|Hietasaareen saksalaiset rakensivat kansainvälisen vankileirin poliittisille vangeille, ja lisäksi oli leirejä venäläisille sotavangeille. Vankityövoimaa käytettiin pakkotyössä esimerkiksi Oulu Oy:ssä, Merikosken voimalaitoksen rakennustyömaalla ja Toppilansalmen siltaa rakennettaessa. Taloudellisesti saksalaisten läsnäolo merkitsi kaupungille hyvinvointia; saksalaiset palkkasivat runsaasti työvoimaa ja maksoivat hyvin. Joukkojen huolto vaati myös runsaasti paikallisilta ostettavia tarvikkeita. Kaupungin veroäyri pysyikin koko sodan ajan samana.
Jatkosodan aikana kaupunkia pommitettiin yhteensä viisi kertaa. Suurimmat pommitusten aiheuttamat tuhot tapahtuivat helmikuussa 1944, pahimmat tuhot aiheutti 80–90 pommikoneen hyökkäys 28. helmikuuta. Pommitukset aiheuttivat vain kymmenkunta kuolonuhria, mutta tuhat rakennusta vaurioitui. Rakennusvahingot olivat nykyrahassa noin 150 miljoonaa euroa. Ilmatorjunnassa suurena apuna olivat saksalaisten uudet ilmavalvonta- ja tulenjohtotutkat.
Sotien jälkeen
Ylikiimingin kunta liitettiin Ouluun vuoden 2009 alussa. Suuri liitos tapahtui vuoden 2013 alussa, kun Ouluun liitettiin ympäröivistä kunnista Haukipudas, Kiiminki, Oulunsalo sekä Yli-Ii. Oulun pinta-ala kasvoi tällöin 3 113,04 km² ja asukasluvuksi tuli 191 000. Liitoksen edellä oli Suur-Ouluun suunniteltu liitettäväksi eräitä muitakin kuntia, mikä ei kuitenkaan toteutunut.
Mark Borowiecki
Ura
Helmikuussa 2022 Borowiecki teki Predatorsin kanssa yksivuotisen ja 900 000 dollarin arvoisen jatkosopimuksen.
Matúš Vizváry
Matúš Vizváry (s. 15. maaliskuuta 1989 Bratislava, Tšekkoslovakia) on slovakialainen jääkiekkopuolustaja, joka pelasi ammattilaisen vuosina 2008–2015. Hän pelasi urallaan lähinnä Slovakian Extraligassa.
Hangaslammi (Tammela)
Maantiede
Järven pinta-ala on 9,5 hehtaaria ja sen pituus on 700 metriä ja leveys 200 metriä. Siihen laskee Hangasmamminlaanilta eli suolta yhdeksän ojaa. Järven luusua sijaitsee järven itärannalla, josta saa alkunsa 1,5 kilometriä pitkä Hangaslamminoja.
Kansallispuisto
Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, mutta mikään niistä ei poikkea järvellä.
Afrikaniibishaikara
Ulkonäkö ja koko
Linnun naama on väritykseltään punainen tai joskus osittain oranssi. Nokka on keltainen ja nokan pää tummemman oranssinkeltainen. Jalat ovat punaiset. Linnun höyhenpuku on pääasiassa valkoinen; siivissä, hartioilla ja selässä on vaaleanpunainen sävy. Pyrstö on musta ja siipisulat mustavalkoiset.
Värnamo
Media
Paikallislehti Värnamo Nyheter ilmestyy neljästi viikossa.
Yuri (lajityyppi)
Sarjat
Sarjoja, joissa on merkittäviä yuri-elementtejä:
FM-luokan miinanraivaajat
Puolan merivoimat
Puola osti 24. syyskuuta 1920 neljä luokkaan kuulunutta alusta miinanraivaajiksi 7,2 miljoonalla Saksan markalla. Alukset otettiin palvelukseen 1. maaliskuuta 1921, jolloin ne nimettiin ORP Czajkaksi (ex- FM 2), ORP Jaskółka (ex- FM 27), ORP Mewaksi (ex- FM 28) ja ORP Rybitwaksi (ex- FM 31). Alusten aseistukseksi vaihdettiin 47 millimetrin tykki ja niille asennettiin ilmatorjunta-aseistukseksi kaksi 13,2 millimetrin Hotchkiss-konekivääriä. Ne varustettiin myös miinoin siten, että ne kykenivät tarvittaessa kuljettamaan 20 miinaa. Alukset poistettiin palveluksesta 1931, jonka jälkeen Mewa muutettiin seuraavana vuonna vesientutkimusalus Pomorzaniniksi.
Viitosvaihde
Viitosvaihde on autoihin keskittynyt brittiläinen auto-ohjelma joka on vanhan Top Gearin tekijöiltä. Ohjelma alkoi brittiläisellä Channel 5-kanavalla 8. huhtikuuta 2002. Suomessa ohjelmaa on esittänyt Jim, Discovery Channel ja MTV3 Max. Fifth Gearin juontajat ovat Tiff Needell, Vicki Butler-Henderson, Tom Ford, Jason Plato, Tim Shaw, Jon Bentley ja Jonny Smith.
Ilkka Suominen
Poliittinen ura
Suominen toimi kansanedustajana kahteen otteeseen: ensin Turun läänin pohjoisen vaalipiirin edustajana 1970–1975, sitten Helsingin vaalipiirin edustajana 1983–1994. Eduskunnan puhemies hän oli lyhyen ajan vuoden 1987 eduskuntavaalien jälkeen ja myöhemmin 1991–1994. Suominen kuului kokoomuksen presidentti Kekkosta ja Neuvostoliittoa ymmärtäviin niin sanottuihin remonttimiehiin, jotka pyrkivät tekemään puolueesta hallituskelpoista.
Hello World: The Motown Solo Collection
Hello World: The Motown Solo Collection on yhdysvaltalaisen laulajan Michael Jacksonin 71 kappaletta sisältävä kokoelmaboksi sekä kahdestoista ja viimeinen kokoelmalevy, joka julkaistiin postuumisti hänen kuolemansa jälkeen 1. syyskuuta 2009. Boksi sisältää Jacksonin neljä ensimmäistä sooloalbumia vuosilta 1972–1975 sekä kappaleita, jotka julkaistiin hänen lähdettyään levy-yhtiö Motownista.
Mongolien salainen historia
upright|thumb|Sivu Salaisesta historiasta Kiinassa 1908 julkaistussa versiossa. Kirjoius mongolin kielellä kiinalaista kirjoitusjärjestelmää käyttäen. Mongolien salainen historia on vanhin säilynyt mongolin kielellä tehty kirjallinen teos. Teoksen pääaihe on Tšingis-kaanin kohtalon määräämä valtaannousu. Teos on osittain eeppistä runoutta ja osin proosaa. Salaisen historian kirjoitusvuodesta ei ole yksimielisyyttä, mutta se ajoitetaan useimmiten vuoteen 1240.
Teoksen historia
Yuan-dynastian kukistumisen jälkeen Salaista historiaa käytettiin oppaana mongolin kieleen Ming-dynastian tulkeille. Heille oleellista oli osata puhua mongolia, eikä niinkään kirjoittaa sitä, joten teoksen alkuperäinen uiguuri-mongolilainen kirjaimisto kirjoitettiin uudelleen käyttäen kiinalaista kirjaimistoa. Teksti säilyi muutamana kopiona kunnes Ye Dehui julkaisi sen ensimmäisen kerran vuonna 1908. Sittemmin tutkijat, joiden joukossa olivat muiden mukana Erich Haenisch, Paul Pelliot ja F. W. Cleaves käänsivät sen tämän perusteella alkuperäiselle kirjaimistolle. Mongolian tiedeakatemia julkaisi lisäksi alkuperäisellä kirjoituksella säilyneen kopion, joka sisälsi noin kolme neljännestä teoksesta. Mongolin kyrilliselle kirjaimistolle teoksen käänsi puolestaan Tsendiin Damdinsüren vuonna 1947 ja tämä versio tuli tunnetuksi Mongoliassa. Teoksesta on sittemmin tullut mongolien kansallistunteen ylpeydenaihe.
Norsjön kunta
thumb|right|250px|Lilla Raggsjön. thumb|right|250px|Kristinebergin ja Bolidenin välinen kaapelirata kulkee Önusträsketin yli.
Rote Flora
Historia
Vuonna 1888 valmistunut rakennus toimi teatteri- ja konserttitalona aina toiseen maailmansotaan saakka. 1950–1960-luvuilla talossa toimi elokuvateatteri ja vuoteen 1987 saakka se oli tavaratalona. Rakennukseen majoittui välittömästi tavaratalon lopettamisen jälkeen lukuisia kodittomia, talossa alkoi toimimaan myös erilaisia autonomisia ryhmiä ja osa sen tiloista otettiin uudelleen liikekäyttöön. Keväällä 1988 nähtiin väkivaltaisuuksia, kun osia rakennuksesta purettiin. Seuraavana kesänä taloa jälleen kunnostettiin vapaaehtoisvoimin ja Hampurin kaupunki tarjosi yllättäen aktivisteille väliaikaista vuokrasopimusta. Sen turvin Rote Flora aloitti varsinaisen toimintansa syyskuussa 1989. Vuokrasopimus kuitenkin peruttiin kaupungin taholta lähes välittömästi ja niinpä aktivistit julistivat talon vallatuksi 1. marraskuuta 1989.
Vuosina 1990–1991 talonvaltaajat muuttivat Rote Floran varastoalueena toimineen ränsistyneen takapihan puistoksi, joka nykyään tunnetaan nimellä Flora-Park. Marraskuussa 1995 rakennuksessa raivosi laaja tulipalo, mutta se kunnostettiin jälleen nopeasti. Syksyllä 2000 kaupunki aloitti talonvaltaajien kanssa neuvottelut rakennuksen vuokraamisesta ja kysymyksestä muodostui myös yksi Hampurin paikallisvaalien teemoista. Koska neuvotteluissa ei päästy yhteisymmärrykseen, myi kaupunki talon maaliskuussa 2001 yksityiselle sijoittajalle. Kauppasopimuksen mukaan talo sai 10 vuoden ajan pysyä vallattuna ilman vuokrasopimusta.
The Tea Party
Menestys (1995–2000)
The Tea Party julkaisi vuonna 1995 uransa menestyneimmän albumin The Edges of Twilight. Levyn myynti ylitti 270 000 rajan ja se myi tuplaplatinaa Kanadassa ja platinaa Australiassa.
Tauko (2006–)
Vuonna 2006 Burrows ja Chatwood kirjoittivat vielä lauluja yhdessä nimellä The Art Decay. Chatwood sävelsi myös musiikkia Prince of Persia -videopeliin. Burrows liittyi Rushin Geddy Leen, Alex Lifesonin ja muiden kanadalaisten musiikkojen mukaan yhtyeeseen nimeltä Big Dirty Band.
Serial Experiments Lain
Sarja keskittyy Lain Iwakura-nimisen teini-ikäisen tytön ympärille. Japanilaisella esikaupunkialueella yhdessä isosiskonsa Mikan, etäisen äitinsä ja tietokonehullun isänsä kanssa elävä Lain tutustuu Wirediin, Internetin kaltaiseen kommunikaatioverkostoon. Samassa koulussa Lainin kanssa opiskelevat tytöt alkavat saada sähköpostia Chisa Yomodalta, rinnakkaisluokalla opiskelleelta tytöltä, joka teki itsemurhan. Kun Lainkin saa viestin Wiredin kautta, Chisa kertoo hänelle chat-keskustelussa ettei hän ole kuollut, hän on vain "jättänyt ruumiinsa" ja löytänyt Jumalan Wiredistä. Siitä lähtien Lain saa tehtäväkseen upota yhä syvemmälle verkostoon ja omiin ajatuksiinsa.
Jennifer Pertsch
Jennifer Pertsch on kanadalainen käsikirjoittaja ja vastaava tuottaja, joka tunnetaan Tom McGillisin kanssa yhteisluomista animaatiosarjoista 6teen, Total Drama Island ja Total Drama Action. Hän on myös yksi kanadalaisen tuotantoyhtiön Fresh TV:n perustajista.
Yhdyskuntajäte
thumb|right|300px|Kierrätykseen lajittelun jälkeen jää usein vielä [[sekajätettä, joka kuljetetaan kaatopaikalle.]] Yhdyskuntajäte on tuotteiden loppukulutuksessa yhdyskunnissa syntyvää jätettä, joka on usein järjestetyn jätehuollon piirissä. Sitä syntyy lähinnä kotitalouksissa ja palvelualoilla vastakohtana teollisuusjätteelle, joka syntyy tuotannossa. Yhdyskuntajäte on tavallisesti sekajätettä.
Brian Stock
Brian Stock suoritti kandidaatin tutkintonsa Harvardin yliopistossa ja tohtorin tutkintonsa Cambridgen yliopiston Trinity Collegessa. Hän on opettanut useissa yliopistoissa Euroopassa, Kanadassa ja Yhdysvalloissa, muun muassa Cambridgessa, Toronton yliopistossa, Kalifornian yliopiston Berkeleyn-kampuksessa ja École des hautes études en sciences socialesissa Pariisissa. Vuosina 1997–1998 hän hoiti Collège de Francen kansainvälistä professuuria (Chaire internationale) ja vuosina 2000–2001 Berkeleyn Sather-professuuria. Stock on Toronton yliopiston yleisen kirjallisuustieteen emeritusprofessori.
Britannian Grand Prix 2019
Kilpailu
Turva-auton jälkeen Verstappen ja Vettel taistelivat keskenään ja Verstappen ohitti Vettelin Stowe-mutkassa, kunnes Vettelin virhe jarrutustilanteessa aiheutti kuljettajien kolaroinnin Vale-mutkassa. Verstappen pystyi jatkamaan kilpailua rikkinäisellä autolla ja ajoi viidenneksi. Verstappenin ja Vettelin kolaroinnin myötä Gasly nousi neljänneksi. Tiukkoja kaksintaisteluita Verstappenin kanssa käynyt Leclerc oli kolmas. Bottas taisteli kärkisijasta Hamiltonin kanssa, kunnes joutui turva-auton aiheuttaman sekaannuksen vuoksi muuttamaan kisataktiikkaansa ja tulemaan eri aikaan varikolle. Mercedeksen kuljettajat ajoivat kaksoisvoittoon Hamiltonin voittaessa kilpailun ja Bottaksen sijoittuessa toiseksi.
Mohammad Reza Pahlavi
Länsimaistaminen ja itsevaltius
Vuonna 1960 šaahi aloitti Iranissa niin sanotun valkoisen vallankumouksen, johon kuului paljon uudistuksia: Muun muassa huntupakko poistettiin ja naisille luvattiin tasa-arvo (naiset saivat äänestää, ajaa autoa ja käydä töissä). Naiset pääsivät ehdokkaiksi parlamenttivaaleihin. Muita valkoisen vallankumouksen uudistuksia olivat esimerkiksi metsien ja vesistöjen kansallistaminen sekä koulutuksen ja terveydenhuollon uudistaminen. Pahlavi itse mainitsi omaelämäkerrassaan välttämättömän tarpeen muuttaa yhteiskunnan rakennetta tasa-arvoisemmaksi tulevaisuuden tarpeiden kannalta jos Iran tahtoo pysyä dynaamisten, edistyksellisten ja vapaiden kansojen joukossa. Šaahi hallitsi yksinvaltaisesti maata. Salainen poliisi SAVAK pidätti, kidutti ja surmasi 1960- ja 1970-luvuilla lukuisia opposition kannattajia. Iran sai tukea Yhdysvalloilta ja sen ulkopolitiikka oli Yhdysvalloille mieluinen. SAVAK:in johtajat olivat olleet CIA:n koulutuksessa.
Iranin talous koheni 1970-luvulla öljytulojen ansiosta. Se innosti šaahin tavoittelemaan johtoasemaa Lähi-idässä. Hän perusti Rastakhiz-puolueen ja lisäsi asevoimien määrärahoja sekä ryhtyi suurellisiin rakennushankkeisiin. Samalla korruptio levisi poliitikkojen keskuuteen. Hallituksen vastustajat koostuivat länsimielisestä, kommunistisesta ja islamilaisesta ryhmästä. 1970-luvun lopulla Iran kiehui, sillä oppositio vastusti šaahin itsevaltiutta ja vanhoilliset islamilaiset järjestöt vastustivat šaahin liberaalia politiikkaa. Lakot ja mielenosoitukset levisivät 16. tammikuuta 1979 Teheranista muualle maahan (katso Iranin vallankumous). Pahlavi yritti laannuttaa mielenosoituksia lupaamalla vaalit, mutta niiden lupaaminen oli liian myöhäistä. Tämän sekasorron takia šaahi lähti perheineen maanpakoon. Ajatollah Ruhollah Khomeini palasi maanpaosta Ranskasta ja julisti Iranin islamilaiseksi tasavallaksi.
Lapset ja perhe
Mohammad Reza Pahlavi oli kolme kertaa naimisissa. Ensimmäinen avioliitto oli Egyptin prinsessa Fawzia Fuadin (s. 1921) kanssa vuodesta 1939 vuoteen 1948. Heillä oli yksi tytär, prinsessa Shahnaz Pahlavi (syntynyt 27. lokakuuta 1940).
Boryeong
pienoiskuva|Boryeongin uimaranta. Boryeong on kaupunki Etelä-Chungcheongin maakunnassa Etelä-Koreassa. Se sijaitsee Keltaisenmeren rannikolla, Janghang-linjaan kuuluvan rautatien varrella. Janghang yhdistää kaupungin Souliin Gyeongbu-linjan välityksellä.
Brahmanpöllö
Brahmanpöllö (Athene brama) on pieni pöllöihin kuuluva lintu.
Chicken Skin Music
Muusikot
"The Bourgeois Blues"
Deus Ex: Invisible War
Deus Ex: Invisible War on Ion Stormin kehittämä ja Eidos Interactiven julkaisema toimintaroolipeli. Peli on julkaistu vuonna Microsoft Windowsille ja Xboxille.
Mike Hoffman
Ura
Heinäkuussa 2010 Hoffman osallistui Senatorsin kehitysleirille ja 22. heinäkuuta 2010 hän teki Ottawa Senatorsin kanssa tulokassopimuksen. Ottawassa vietettyjen tulokas- ja harjoitusleirin jälkeen Hoffman lähetettiin AHL:ssä pelaavaan farmijoukkue Binghamton Senatorsiin. Hoffman pelasi koko kauden Binghamtonissa ja oli Calder Cupin vuonna 2011 voittaneen joukkueen jäsen.
Hoffman aloitti jälleen kaudella 2013–2014 Binghamton Senatorsissa, josta hänet kutsuttiin Ottawaan pelaamaan 2. joulukuuta 2013 hänen tehtyään 26 pistettä 21 pelissä. Hän oli ennen NHL:ään nostamistaan AHL:n pistepörssin toisella sijalla. AHL:ssä viettämänsä ajan hän pelasi Binghamtonin kapteenina.
Oksalyylikloridi
Ominaisuudet, valmistus ja käyttö
Oksalyylikloridi on huoneenlämpötilassa väritöntä nestettä. Se reagoi veden kanssa muodostaen oksaalihappoa ja suolahappoa, alkoholien kanssa muodostaen oksaalihapon estereitä ja amiinien kanssa amideja.
Tuplatreffit
Tuplatreffit on vuonna 1995 ensi-iltansa saanut Fernando Trueban ohjaama komediaelokuva.
Malesian talous
Pankkisektori
Kuala Lumpurin pörssi on yksi Kaakkois-Aasian vilkkaimmista, ja se on maailman suurin palmuöljyfutuurien kauppapaikka. Muillakin talouden aloilla kauppa Kuala Lumpurin pörssissä on vilkasta, mutta se on silti jäänyt Kaakkois-Aasian johtavien pörssien Singaporen, Shanghain ja Hongkongin pörssien varjoon.
Rahoitus
Suurin osa ulkomaalaisten yritysten investoinneista Malesiaan suuntautuu sähkö-, elektroniikka-, öljy- ja elintarviketeollisuuteen. Palvelusektorilla suurin osa sijoituksista suuntautuu rahoitusalalle, vakuutus- ja liikepalveluihin, sekä tukku- ja vähittäiskauppaan. Maan elektroniikkateollisuutta hallitsevat monikansalliset yhdysvaltalaiset yhtiöt.
Valtatiet
thumb|right|250px|[[Johor Bahrun sisempi kehätie Tebrau highway.]] Malakan niemimaan tieverkko on hyvin hoidettu, ja moottoritiet yhdistävät suurimmat kaupungit, satamat ja lentokentät. Tieverkosto on maan pääasiallisin matkustaja- ja rahtiliikenteen kuljetustapa. Tieverkko on kehittyneempi ja tiheämpi maan länsirannikolla kuin idässä, minne yhtäjaksoinen valtatie on saatu vasta vuosituhannen vaihteessa. Suurimmat liikenteen solmukohdat ovat Kuala Lumpur ja Johor Bahru. Johor Bahrusta lähtevät valtatiet maan länsi- ja itärannikkoa pitkin pohjoiseen, ja sieltä valtatie jatkuu myös Singaporeen. Malesiassa noudatetaan vasemmanpuoleista liikennettä.
Taloushistoria
Maan itsenäistyttyä vuonna 1957 Malaijassa kehitettiin edelleen tinan ja kumin vientiä, mutta suurimman hyödyn talouskasvusta sai maan kiinalainen väestönosa. Epätasainen varallisuuden jakautuminen aiheutti osaltaan rotulevottomuuksia vuonna 1969, mikä johti maassa malaijiväestöä suosivaan politiikkaan. Tavoitteena oli saada kaikki maan etniset ryhmät integroitumaan maan talouselämään.
The Very Best of The Mills Brothers
Kappaleet
Sivu 2
1. Mister Sandman – 1:49 2. You Always Hurt the One You Love – 3:10 3. Till Then – 2:57 4. He'll Have To Go – 2:20
Robertsforsin kunta
Väestönkehitys
Kunnan väestö taustan mukaan on esitetty seuraavassa taulukossa.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 175 541 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 78 000 kruunua.
Panssarikoulu
Reserviupseeriosasto
Panssarikoululla koulutetaan valtaosa Panssariprikaatin upseerikokelaista ja tulevista reservin vänrikeistä panssarireserviupseerikursseilla, joita järjestetään kahdesti vuodessa. Kurssille valitaan oppilaita myös Karjalan ja Porin prikaateista. Kursseilla on noin 40–60 upseerioppilasta kaikkiaan kahdeksalla eri linjalla. Linjat ovat panssarijääkäri-, panssaritiedustelu-, panssarivaunu-, panssaripioneeri-, panssaritulenjohto-, panssari-ilmatorjunta-, panssariviestilinja sekä ELSO-linja.
Eric Schauman
thumb|150px|Eric Balder Björnson Schauman Eric Balder Björnson Schauman (15. kesäkuuta 1895 Tammisaari – 1. marraskuuta 1966) oli suomalainen jääkärieversti. Hän oli Saksassa jääkärikoulutuksensa saanut neljän sodan veteraani, joka myöhemmin toimi Tammer Tehtaat Oy:n toimitusjohtajana.
Panssarikoulu
Muu organisaatio
Koulutusosastojen lisäksi Panssarikouluun kuului noin 15 hengen tutkimus- ja kehittämisosasto, joka suunnitteli ja johti suuren osan jalkaväen uusien ase- ja muiden järjestelmien kenttäkokeista sekä mekanisoitujen ja panssarijoukkojen pataljoona- ja komppaniatason taktiikan ja johtamisen tutkimuksesta. Tutkimus- ja kehitysosasto siirtyi tammikuussa 2015 osaksi Maavoimien tutkimuskeskusta.
Eric Schauman
Luottamustoimet
Schauman toimi Helsingissä ja sen ympäristössä olevien linnoituslaitteiden hävittämiskomitean jäsenenä vuonna 1919 ja Jääkäriprikaatin kunniatuomioistuimen puheenjohtajana vuonna 1922 sekä Suojeluskuntain yliesikunnan, päällystökoulun ja piiripäälliköiden kunnialautakunnan varajäsenenä vuosina 1934 ja 1935. Svenska Finlands skytteförbundin (Suomen ruotsalainen Ampujainliitto) hallituksen jäsenenä hän toimi vuonna 1930. Sotainvalidien Veljesliiton Pirkka-Hämeen piirin kannatusyhdistyksen puheenjohtajana hän toimi sotien jälkeen.
Irenaeus
Teokset
Irenaeus lainaa suuresta osasta Uuden testamentin kaanonia, sekä kaanoniin kuulumattomia teoksia kuten Klemensin kirjettä ja Hermaan paimenta. Hän ei kuitenkaan viittaa kertaakaan Kirjeeseen Filemonille, Toiseen Pietarin kirjeeseen, Kolmanteen Johanneksen kirjeeseen eikä Juudaksen kirjeeseen. Irenaeus oli ensimmäinen kristillinen kirjoittaja, joka luetteli neljä – ja vain ja ainoastaan neljä – evankeliumia, nykyiset kanonisoidut evankeliumit, jumalallisesti inspiroiduiksi. Tämä johtui mahdollisesti siitä, että harhaoppinen Markion oli julkaissut muokatun version Luukkaan evankeliumista ja julistanut sen ainoaksi ja oikeaksi evankeliumiksi.
Teologia
Irenaeuksen teologian ydinkohta oli Jumalan ykseys, vastakohtana gnostilaisten ajattelumaailmalle, jossa Jumala jaettiin useisiin Aioneihin, ja jossa tehtiin ero ”Ylemmän Jumalan” ja riivatun, maailman luoneen demiurgin välille. Irenaeus käytti Justinus Marttyyriltä perimäänsä Logos-teologiaa, mutta puhuu Pojasta ja Pyhästä Hengestä mieluummin ”Jumalan käsinä”. Hän katsoi, että Kristus teki näkymättömän Isän näkyväksi.
Kaapo (animaatiosarja)
Kaapo on nelivuotias poika, joka ihmettelee maailmaa ja oppii kussakin jaksossa jotakin uutta perheensä tai ystäviensä kanssa puuhastellessaan. Useat sarjan jaksoista alkavat kohtauksella, jossa sarjan kertojana toimiva isoäiti esittelee tarinan lapsenlapsilleen ja alkaa lukea sitä. Alkukohtaus on animoitu eri tavalla kuin Kaapon seikkailut. Tyypillistä kullekin tarinalle on se, että Kaapo kuvittelee itsensä mukaan kunkin hetkiseen kiinnostavaan tilanteeseen, esimerkiksi autonkuljettajaksi tai lentäjäksi. Kaapon perheeseen kuuluvat hyväsydämiset isä ja äiti, pikkusisko Roosa, kissa sekä isovanhemmat.
Ensimmäinen Kaapoa esittänyt televisiokanava oli kanadalainen Teletoon 29. elokuuta 1998 ja Yhdysvalloissa sarjan ensiesitys oli PBS-kanavalla 4. syyskuuta 2000. Suomessa Kaapoa on esitetty Pikku Kakkosen yhteydessä Yle TV2:lla. Sarjan tapahtumat sijoittuvat Kanadaan, vaikka sitä ei olekaan koskaan suoraan mainittu ohjelman dialogissa. Sarjaa tehtiin alun perin 65 viiden minuutin mittaista jaksoa vuodesta 1998 alkaen, kunnes vuonna 2000 koostettiin 40 puolen tunnin pituista jaksoa, jotka sisälsivät uusia tarinoita ja käsinukeilla tehtyjä väliosuuksia.
Kaapo on myös saanut useita palkintoja, mukaan luettuna Bronze World Medal New York -festivaaleilta. Suomeksi ohjelman tunnuskappaleen esitti Silva Lillrank.
Nivelruston korjaushoito
thumb|right|350px|Tyypillinen nivel Nivelruston korjaushoidon päämääränä on palauttaa nivelen pinnan lasirusto ennalleen mahdollisimman hyvin. Viime vuosikymmeninä kirurgit ja tutkijat ovat työskennelleet ahkerasti kehittääkseen kirurgisia rustonkorjaushoitoja. Vaikka kehitetyt hoitomuodot eivät palauta nivelrustoa täydellisesti ennalleen, jotkut uusimmat teknologiat antavat jo erittäin lupaavia tuloksia rustokudoksen parantamiseen traumaattisista tapaturmista ja rustosairauksista. Ne lievittävät kipua ja samanaikaisesti hidastavat vaurion edistymistä tai viivästyttävät huomattavasti tekonivelkirurgian tarvetta. Tärkeintä on, että nivelruston korjaushoidot auttavat potilaita palaamaan normaaliin elämäntyyliinsä; saamaan liikkuvuutensa takaisin, palaamaan töihin ja jopa harrastamaan liikuntaa jälleen.
Jaakko Blomberg
Blomberg opiskeli filosofiaa ja sosiologiaa Helsingin yliopistossa 1962–1967 ja Brandeisin yliopistossa Yhdysvalloissa 1968–1969. Hän valmistui valtiotieteen lisensiaatiksi Helsingin yliopistosta 1970.
Länsi-Bengali
Alue, joka nykyään muodostaa Länsi-Bengalin, on kahden vuosituhannen aikana kuulunut useisiin eri valtakuntiin. Englannin Itä-Intian kauppakomppania vakiinnutti valtansa alueella Plasseyn taistelun jälkeen vuonna 1757, ja Kalkutan kaupunki toimi vuosien ajan brittiläisen Intian pääkaupunkina. 1900-luvun alussa Bengali oli Intian itsenäisyysliikkeen keskus; vuonna 1947 alue jaettiin kahtia, Intian hallinnoimaan Länsi-Bengaliin ja Itä-Pakistaniin, josta tuli uuden Pakistanin valtion osa.
Historia
Eurooppalaiset kauppiaat saapuivat Bengaliin 1400-luvun lopussa. Heidän vaikutusvaltansa kasvoi, ja lopulta Brittiläinen Itä-Intian kauppakomppania sai verotusoikeuden Bengalin subahissa eli provinssissa Plasseyn taistelun jälkeen vuonna 1757. Taistelussa britit voittivat Siraj ud-Daulahin, viimeisen itsenäisen Nawabin. Bengalin hallintoalue perustettiin vuonna 1765, ja se käsitti lopulta kaikki Central Provinces and Berar -alueen (nykyään Madhya Pradesh) pohjoispuoliset brittiläiset territoriot, Gangesin suulta ja Brahmaputralta Himalajalle ja Punjabiin. Bengalin nälänhätä 1770 vaati miljoonia uhreja. Kalkutasta tehtiin brittiläisen Intian pääkaupunki vuonna 1772. Bengalin renessanssin ja Brahmo Samajn sosiokulttuurisilla uudistusliikkeillä oli suuri vaikutus Bengalin kulttuuriseen ja taloudelliseen elämään. Epäonnistunut Sepoykapina sai alkunsa Kalkutassa ja johti vallan siirtymiseen Yhdistyneen kuningaskunnan kruunulle, jonka edustajana toimi Intian kenraalikuvernööri. Vuosina 1905–1911 Bengalia yritettiin jakaa kahteen eri hallintoalueeseen.
Kasvillisuus ja eläimistö
Osavaltion kasvillisuus ja eläimistö ovat suurien korkeuserojen ansiosta monipuoliset. Metsät muodostavat 14 prosenttia Länsi-Bengalin pinta-alasta, mikä on vähemmän kuin Intian kansallinen keskiarvo, 23 prosenttia. Suojellut metsät muodostavat 4 prosenttia pinta-alasta. Osa maailman suurimmasta mangrovemetsästä, Sundarbansista, sijaitsee Länsi-Bengalin eteläosassa.
Kasvitieteellisestä näkökulmasta osavaltion eteläosa voidaan jakaa kahteen alueeseen: Gangesin tasankoon ja littoraalisiin Sundarbansin mangrovemetsiin. Tasangon tulvamaa yhdessä suotuisan sademäärän kanssa tekevät alueesta erityisen hedelmällisen. Osavaltion länsiosan kasvillisuudella on paljon yhtäläisyyksiä viereisen Jharkhandin osavaltion Chota Nagpurin tasangon kanssa. Tärkein kaupallisesti hyödynnettävä puulaji on Shorea robusta, joka tunnetaan nimellä sal. Purba Medinipurin rannikkoalueella on rannikkokasvillisuutta; vallitseva puulaji on Casuarina. Merkittävin puu Sundarbansin metsissä on laajalle levinnyt sundri (Heritiera fomes), josta metsä onkin saanut nimensä. Kasvillisuus pohjoisessa Länsi-Bengalissa määräytyy sademäärän ja korkeuden mukaan. Esimerkiksi Himalajan edustan kukkuloilla, Duareilla, on tiheää salmetsää ja muita ikivihreitä trooppisia puita. 1000 metrin yläpuolella metsätyyppi vaihtuu subtrooppiseksi. Darjeelingissa, yli 1500 metrin korkeudella, yleisiä lauhan metsävyöhykkeen puulajeja ovat tammet, havupuut ja alppiruusut.